Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Viera Ringlerová, RNDr., PhD.
Pozícia: vedúca oddelenia 
Oddelenie/Odbor: HVM
Organizácia: Národný ústav certifikovaných meraní vzdelávania, Pluhová 8, Bratislava 
Znalosť jazykov: anglický 

2. Zahraničná pracovná cesta (ZPC):
Štát, mesto: ČR, Litomyšl
Vykonaná v dňoch: 20. 10. – 22. 10. 2011 
Účel cesty: konferencia „Jak učit matematice žáky ve věku 10 – 16 let“
Spôsob financovania: z rozpočtu NÚCEM 

3. Rámcový program pobytu:
20. 10. 2011- cesta Bratislava – Litomyšl, registrácia, plenárne prednášky
21. 10. 2011 – dielne a prezentácie
22. 10. 2011 – plenárne prednášky, cesta Litomyšl - Bratislava

4. Stručný priebeh rokovaní:
	Konferenciu usporiadala Spoločnosť učitelů matematiky JČMF v spolupráci s VOPŠ a SPgŠ Litomyšl. Konferencia bola zameraná na štandardy pre matematiku na ZŠ a testovanie žiakov. 
20. 10. 2011 
Hlavné príspevky predniesli prof. F. Kuřina z PedF Univerzita Hradec Králové: „Elementární matematika a kultura“, V. Tomášek z ÚIV Praha: „Česká republika v mezinárodním testování“ a doc. E. Fuchs: MU Brno: „Standardy pro základní vzdělávání“.
21. 10. 2011
Tento deň prebiehali v piatich blokoch dielne a prezentácie. Zúčastnila som sa vystúpenia M. Tichá: „Zlomky ve vyučování matematice – proč, kdy a jak“. Prednášajúca uvádzala dôvody zaradenia zlomkov do učiva ZŠ, predstavy žiakov o zlomkoch, dôležitosť správneho pochopenia zadania úlohy so zlomkami a správnu interpretáciu. Vystúpenie K. Čárskej:  „Módny salón pre hadov“ som moderovala. Bolo zamerané na využitie štatistiky na ZŠ. S Mgr. Košinárovou sme pripravili príspevok „Porovnanie vedomostí a zručností desaťročných žiakov z matematiky v roku 2002 a 2011“. Po jeho odprezentovaní sme s prítomnými diskutovali o úlohách v testoch, o ich vhodnosti a náročnosti. Topičová – Pažoutová vo svojom vystúpení „Standardy z matematiky na I. stupni ZŠ“ v krátkosti spomenuli históriu vypracovávania štandardov z matematiky pre I. stupeň ZŠ. Ide o štandardy minimálne. V ďalšej časti sme sa zamerali na určovanie indikátorov a obťažnosti vybraných úloh pre 5. ročník ZŠ, v ktorých porovnávali zatriedenie úloh s ich zatriedením zo seminárov v jednotlivých krajoch ČR. 
S V. Tomáškom sme diskutovali o možných príčinách slabých výsledkov žiakov z matematiky v medzinárodných meraniach v ČR i SR, o možnostiach testovania na reprezentatívnych vzorkách, o tom, ako malým darčekom zo strany zadávateľov testov   motivovať žiakov k lepšej spolupráci.
22. 10. 2011
Tento deň sa uskutočnili ďalšie plenárne prednášky. Zúčastnila som sa prednášky H. Bachratý: „Geometria – ako nás školská reforma vrátila do minulosti“ a E. Řídka: „Zkušenost z testování 9. tříd aneb u maturity je už pozdě“. 
Prednášajúci, najmä v plenárnych prednáškach, upozorňovali na slabú až takmer žiadnu motiváciu žiakov k učeniu. Jej problémy vidia vo veľkom počte miest v školách na ďalších stupňoch vzdelávania, žiaci sa do škôl dostávajú aj bez prijímacích skúšok a tak úlohy, ktoré by mali zvládnuť bez problémov, sú nad ich sily. 

5. Odporúčané závery:
Spolupracovať a vymieňať si skúsenosti s pracovníkmi organizácii zameraných podobne ako NÚCEM, ktorí riešia obdobnú problematiku.

6. Prehľad prinesenej dokumentácie a miesto jej uloženia:
Prinesené materiály sú uložené na oddelení HVM v NÚCEM:
Netradiční úlohy. Matematická gramotnosť v mezinárodním výzkumu PISA.
Standardy. Matematika. 1. stupeň, 2. stupeň.
Nebojte se nové maturity – ukážky úloh z vyššej i základnej úrovne matematiky.
Úlohy pro základní školy vybrané z maturitných testů z matematiky – výber úloh z r. 2008 – 2011, ktoré môžu riešiť aj žiaci základných škôl.

7. Osobitne vyhotovený očakávaný prínos ZPC:
Potreba vyhotovenia kvalitných štandardov. 	
Získanie informácií, poznatkov a kontaktov, ktoré môžeme využiť pri našej práci.

8. Spôsob zverejnenia výsledkov ZPC, prenos získaných informácií
Informovanie spolupracovníkov v aktivite 2.3 o obsahu konferencie na pracovnom stretnutí.

Svojím podpisom súhlasím so zverejnením správy na internete.

Správu vypracoval: RNDr. Viera Ringlerová, PhD.

Dátum: 25. 10. 2011

Správu schválil: PaedDr. Ivana Pichaničová, PhD.